Debuchyt 2010. augusztus 5-én hívták be először a francia válogatottba, egy Norvégia elleni barátságos meccsre, de nem jutott játéklehetőséghez. Végül 2011 novemberében mutatkozhatott be a csapatban. Első gólját 2012. május 27-én, Izland ellen szerezte. Bekerült a franciák 2012-es Európa-bajnokságra utazó keretbe. Végigjátszotta csapata első két csoportmeccsét, Anglia és Ukrajna ellen.